open-index/open-wikipedia-markdown huggingface dataset:
ניקו היראגה

**ניקו היראגה** (באנגלית: **Nico Hiraga**; נולד ב-19 בדצמבר 1997) הוא סקייטר מקצועי ושחקן קולנוע וטלוויזיה אמריקאי.

## ביוגרפיה
היראגה נולד בסן פרנסיסקו בשנת 1997. אביו יפני ואימו אמריקאית. הוא סקייטבורדר מקצועי.

## קריירה
היראגה מוכר בזכות משחקו בסרט "מוקסי" משנת 2021. ובסרט "חורשות את הלילה" משנת 2019.

הוא שיחק גם בסרטים "Summer of 17", "סקייט קיטצ'ן", ובסדרות הטלוויזיה "בולרז", ו-North Holywood" . "

היראגה לוהק לתפקיד חוזר בסדרה הקרובה של אמזון "The Power" ובסרט הקולנוע "Hello, Goodbye, and Everything In Between".

באוגוסט 2021 השתתף בווידאו קליפ של הזמרת האמריקאית אוליביה רודריגו לשיר "Brutal". הקליפ בוים על ידי הבמאית הקנדית פטרה קולינס. בקליפ מופיעים גם השחקן לוקאס גייג' והדוגמנית סאלם מיטשל.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:גולשי סקייטבורד אמריקאים
קטגוריה:אמריקאים ממוצא יפני
קטגוריה:שחקני קולנוע וטלוויזיה אמריקאים
קטגוריה:קליפורניה: ספורטאים
קטגוריה:אמריקאים שנולדו ב-1997
משיחת דוד למלך

[שמאל|ממוזער|277x277 פיקסלים|דוד נמשח בידי [שמואל למלך לצד אחיו, תמשיח קיר בבית הכנסת, בדורה אירופוס על גדות נהר הפרת. המאה ה-3 לפנה"ס]]
**משיחת [[דוד]] ל[[מלכי יהודה וישראל|מלך]]** הוא סיפור מקראי המתואר בספר שמואל. על פי המסופר, לאחר שמאס ה' במלכותו של שאול, כיוון שלא קיים את ציוויו במלחמת עמלק, שלח ה' את שמואל למשוח את אחד מבניו של ישי בית הלחמי למלך, בלי לפרט באיזה מהם מדובר. לאחר שעברו כולם לפני שמואל, ושמואל סירב למשוח אחד מהם למלך, הובא דוד (שכלל לא הובא תחילה לטקס) לפני שמואל, שבחר בו ומשח אותו למלך.

## רקע

לאחר מינויו של שאול למלך, ציווהו אלוהים לצאת למלחמה בעמלק, ולא להשאיר מעמלק שום זכר: 

. שאול יצא למלחמה והשמיד את עמלק, אך הותיר בחיים את אגג מלך עמלק, ואת בהמותיהם, ובכך למעשה עבר על ציווי ה': . 

אלוהים ניחם על המלכת שאול, ושלח את שמואל להודיע לו על הדבר. שמואל הפציר בו לבטל את הגזירה, אך לא הצליח בכך. לאחר שהודיע לשאול על הדחתו ממלכותו, והחל להתאבל על הסתלקות המלוכה מעם שאול, ציווה אותו ה': . שמואל חשש ששאול יהרוג אותו כשישמע על מעשיו, ולכן ה' אמר לו לבוא לבית לחם עם עגלת בקר, ולהעמדי פנים שכל כוונתו היא רק להקריב קרבנות לה'.

## המלכת דוד
שמואל בא לבית לחם ואמר לאנשי העיר שהוא בא בשביל להקריב קרבנות לה', והזמין את ישי ובניו להקריב עמו קרבנות.

כשראה שמואל את אליאב בנו של ישי, שהיה יפה מראה וגבה קומה, סבור כי הוא זה שיש למשוח למלך. אך אלוהים אמר לו: . לאחר אליאב, עברו לפני שמואל שאר בניו של ישי מלבד דוד - שבעה בסך הכול - אך שמואל אמר שה' לא בחר באף אחד מהם, ותמה .

ישי ענה לשמואל, כי ישנו בן נוסף, צעיר בניו, שרועה את הצאן. לפי חז"ל, ישי לא קרא בתחילה לדוד מפני שחשד שהוא לא באמת בנו, אלא שנולד מאשתו מזרעו של אחר. שמואל ביקש שיביאו את דוד, ואמר כי לא ישבו לאכול עד שדוד לא יבוא. כשבא דוד, אמר ה' לשמואל כי אכן הוא זה שיש למשוח למלך.

## משיחת דוד
שמאל|ממוזער|260x260 פיקסלים|שמואל מושח את דוד למלך, ציור משנת 1842
שמואל לקח את השמן מהקרן בה היה מונח ומשח את דוד למלך. מיד לאחר משיחתו שרתה על דוד רוח מאת ה': . 

בהמשך אותו פרק בספר שמואל, מסופר כי בעת משיחתו של דוד סרה רוח ה' מעל שאול המלך, ועבדיו הציעו כי ייקח לו מנגן בנבל שיקל על מצב–רוחו העגום. הם המליצו לו לקחת את דוד, "בֵּן לְיְִשַׁי בֵּית הַלַּחְמִי יֹדֵעַ נַגֵּן וְגִבֹּור חַיִל וְאִישׁ מִלְחָמָה וּנְבֹון דָּבָר וְאִישׁ תֹּאַר וַה' עִמֹּו". דוד הגיע לחצר שאול, ניגן בפניו והקל על רוחו הרעה, ונשא חן בפניו עד כדי כך שהוא הפכו לנושא כליו.

## לקריאה נוספת
* יאיר זקוביץ, אביגדור שנאן, "'וישלח ויקחני מאחר הצואן' – סיפור משיחת דוד במזמור קנ"א מקומראן", בתוך: **גם כך לא כתוב בתנ״ך**, ידיעות אחרונות, ספרי חמד, 2009, פרק כג, עמ' 261–271.

## קישורים חיצוניים
* 
*

קטגוריה:סיפורי התנ"ך
קטגוריה:ספר שמואל
קטגוריה:דוד
דייוויד טומלינסון

**דייוויד טומלינסון** (באנגלית: **David Tomlinson**; 7 במאי 1917 – 24 ביוני 2000) היה שחקן קולנוע וטלוויזיה בריטי שהתפרסם בעיקר בהופעותיו בסרטי אולפני דיסני ועל כך זכה לאחר מותו בפרס אגדת דיסני ב-2002.

## ביוגרפיה
טומלינסון נולד בהנלי על התמזה  באוקספורדשייר. סרטו הראשון היה "חתונה שקטה" (1941) ובאותה שנה השתתף בתפקיד קטן בסרט פימפרנל סמית לצידו של לסלי הווארד. במלחמת העולם השנייה שירת כקציין בחיל האוויר המלכותי.

לאחר המלחמה השתתף בסרטים בריטים כמו "סוס העץ" (1950) שמבוסס על סיפור אמיתי של בריחת שבויים בריטים ממחנה שבויים גרמני. לאחר מכן שיחק בסרטי קומדיה בריטיים כמו "הכל בשביל מרי" (1955) שלושה בסירה אחת (1956) ו"במעלה הנחל" (1958).

פרסומו העיקרי של טומלינסון היה בהופעותיו בתפקידים ראשיים בכמה סרטים מצליחים של אולפני וולט דיסני:
* מרי פופינס (1964) – בתור ראש המשפחה, הבנקאי ג'ורג' בנקס.
* החיפושית השובבה (1968) – בתור סוחר המכוניות פיטר ת'ורונדייק שמנסה בכל כוחו ותעלוליו לנצח את יריבו ג'ים דאגלס (דין ג'ונס) במרוצי מכוניות.
* המיטה המעופפת (1971) – בתור הקוסם פרופסור בראון.

סרטו האחרון היה הקומדיה "העלילה השטנית של פו מנצ'ו" (1980) שהיה גם סרטו האחרון של פיטר סלרס.

הוא גם שיחק בטלוויזיה ב"הוואי חמש-אפס" ועוד.

## משפחה
טומלינסון נישא בספטמבר 1943 למרי לינדסי הידינג, אלמנת מלחמה עם שני ילדים. היא התאבדה עם שני ילדיה בדצמבר 1943 בנפילה מקומה 15 במלון בניו יורק. ב-1953 נישא לאודרי פרימן והם נשארו נשואים 47 שנה עד למותו, ונולדו להם ארבעה בנים.  אחד מבניו הוא עם מוגבלות (אוטיזם)  .  

הוא מת משבץ מוחי בגיל 83 ונקבר באחוזת המשפחה בבקינגהאמשייר.

## פילמוגרפיה נבחרת
* פימפרנל סמית (1941)
* סוס העץ (1950)
* שלושה בסירה אחת (1956)
* טום ג'ונס (1963)
* מרי פופינס (1964)
* החיפושית השובבה (1968)
* המיטה המעופפת (1971)
* ילדי המים (דיבוב) (1978)
* העלילה השטנית של ד"ר פו מנצ'ו (1980)

## קישורים חיצוניים

* דייוויד טומלינסון, באתר TCM
* דייוויד טומלינסון, באתר find a grave
* דייוויד טומלינסון, באתר דיסני
* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה בריטים
קטגוריה:טייסי חיל האוויר המלכותי במלחמת העולם השנייה
קטגוריה:דיסני: אישים
קטגוריה:אגדות דיסני
קטגוריה:בריטים שנולדו ב-1917
קטגוריה:בריטים שנפטרו ב-2000
קרצינוגנזה

**קרצינוגנזה**, הנקראת גם **אונקוגנזה**, היא היווצרות של סרטן, לפיה תאים נורמליים הופכים לתאים סרטניים. התהליך מאופיין בשינויים ברמה התאית, הגנטית והאפיגנטית וחלוקת תאים לא תקינה. חלוקת תאים היא תהליך פיזיולוגי המתרחש כמעט בכל הרקמות ובמגוון נסיבות. בדרך כלל, האיזון בין התפשטות ומוות תאי מתוכנן, בצורה של אפופטוזיס, נשמר כדי להבטיח את שלמות הרקמות והאיברים. על פי התיאוריה המקובלת הרווחת של קרצינוגנזה, תאוריית המוטציות הסומטיות, מוטציות ב-DNA ואפימוטציות שמובילות לסרטן משבשות את התהליכים המסודרים הללו על ידי הפרעה לתכנון המסדיר את התהליכים, ומפרות את האיזון התקין בין התפשטות ומוות תאי. זה מביא לחלוקת תאים בלתי מבוקרת.

גרסאות של גנים תורשתיים עלולים לגרום לאנשים לסרטן. בנוסף, גורמים סביבתיים כמו חומרים מסרטנים וקרינה גורמים למוטציות שעשויות לתרום להתפתחות סרטן. לבסוף טעויות אקראיות בשכפול DNA רגיל עלולות לגרום למוטציות שגורמות לסרטן. בדרך כלל נדרשת סדרה של מספר מוטציות לסוגים מסוימים של גנים לפני שתא תקין יהפוך לתא סרטני. בממוצע, למשל, נמצאות בסרטן המעי הגס 15 מוטציות "נהגים" ו-60 מוטציות "נוסעים". מוטציות בגנים המווסתים את חלוקת התאים, אפופטוזה ותיקון DNA עלולות לגרום לשגשוג תאים בלתי מבוקרת ולסרטן.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גורמים מסרטנים
שביל רמות מנשה

[180px|ממוזער|שמאל|סימון השביל בשטח, ב[צבעי כתום ולבן.]]
[250px|ממוזער|[תרמילאות|תרמילאים בשביל רמות מנשה.]]
**שביל רמות מנשה** היה נתיב הליכה ארוך באזור רמות מנשה שבמדינת ישראל. המסלול התחיל בשדות החקלאיים של מושב עופר ונגמר בחלקו של נחל תנינים הסמוך לעיר בנימינה, ואורכו הכולל הוא כ-62 קילומטרים. צבעי הסימון של המסלול היו כתום ולבן. המסלול בוטל ב-2023. השביל הוחלף בשביל מגידו, שסימונו סגול..

על אף עצמאותו, תוואי זה הוצע כחלופה למטיילים בשביל ישראל - במקום הליכה בת יום על חורשות עצים בין עופר לבין בנימינה, ניתנת האפשרות לעבור בנופי אזור רמות מנשה הכוללים יערות, נחלים, מעיינות, שדות חקלאיים, שדות מרעה ומאגרי מים. מומלץ לחלק את ההליכה לשלושה ימים, כשנקודות לינה אפשריות נמצאות בפארקים ובקיבוצים הנמצאים לאורך כל הדרך, בהם גם ניתן להצטייד במזון ובשתייה. ההליכה לאורך השביל מספקת נקודות תצפית רבות על העמקים וההרים הירוקים של האזור, ואלו מעניקות מבט נדיר על המסדרון האקולוגי של מחוז המרכז ההולך ומצטמק עם חלוף השנים.

## היסטוריה
בסוף שנות ה-90 ובתחילת שנות ה-2000, החלו להיסלל כבישים ולהיבנות גשרים ומחלפים בשטחים הפתוחים באזור מחוז המרכז כהמשך להתפתחות העירוניות עם גדילת האוכלוסייה וההתרחבות הטבעית של הערים בבניית שכונות מגורים חדשות. הטבע הלך והצטמצם, אך חלקים מן היערות, שמורות הטבע והגנים הלאומיים נשמרו, כמסדרון האקולוגי האחרון. ב-2011, לאחר עבודה מאומצת של המועצה האזורית מגידו, ארגון אונסק"ו הכיר באזור רמות מנשה כשמורה ביוספרית. מיד לאחר מכן, הוועדה לשבילי ישראל של החברה להגנת הטבע החלה בסימון בשטח של שביל אשר יאגד בו את האתרים המשמעותיים של פארק רמות מנשה, ובהם הר חורשן, עמק השלום, יער הזורע, נחל השופט וגבעת הרקפות. העבודה הושלמה ב-2013, אז נחנך השביל כחלק מפסטיבל יערות מנשה.

ב-2020, חלק ניכר של השביל, בשדות החקלאיים של רמת השניים, עמד בסכנת הריסה, לטובת בנייה של כ-3,000 יחידות דיור עבור הרחבת העיר יקנעם עילית. בין ראש עיריית יקנעם עילית, סימון אלפסי, לבין ראש המועצה האזורית מגידו, איציק חולבסקי, התנהל קרב משפטי וציבורי בעניין זה, שכן כל אחד מהם תבע את השטח לעצמו וייעד לו שימוש שונה. שני הצדדים היו מעוניינים לפתח באזור, אלפסי את עירו וחולבסקי את מושב עין העמק ושאר המושבים והקיבוצים הסמוכים, וההחלטה בעניין ניתנה להכרעתה של שרת הפנים איילת שקד, שהחליטה לבסוף, ב-2022, כי השדות החקלאיים יישמרו ותוכניות הפיתוח של אלפסי וחולבסקי ייעצרו.

ב-2023, לאחר ששביל רמות מנשה לא תוחזק וסומן מחדש במשך כמה שנים, הוכרז על סימונו שביל חדש במסלול דומה, שביל מגידו. השביל החדש עובר בעיקר בתחומי מועצה אזורית מגידו, ומסומן בצבע סגול.

## קישורים חיצוניים
* שביל רמות מנשה, שביליסט
* שביל רמות מנשה, פרויקט ויקיה המוקדש לשבילי ישראל
* 
* 

## הערות שוליים

קטגוריה:טרקים בישראל
קטגוריה:רמות מנשה
יצחק מלאך

**יצחק (איציק) מלאך** (נולד בשנת 1948) הוא מנהל מערכות מידע, מפקד יחידת ממר"ם ומשנה למנכ"ל בנק לאומי לשעבר. קצין צה"ל בדימוס בדרגת אלוף-משנה, מעוטר בעיטור המופת על גילוי אומץ לב בקרב במלחמת ההתשה.

## קורות חיים
נולד בבית החולים הדסה בתל אביב וגדל בחולון, בוגר בית הספר התיכון קוגל בעיר. בשנת 1966 התגייס לצה"ל ושירת בחיל התותחנים. בוגר המכללה הבין זרועית לפיקוד ומטה והמכללה לביטחון לאומי.

את עיקר שירות החובה ביצע בתעלת סואץ, שם שימש כקצין סוללה וכקצין תצפית קדמי, במוצבים לאורך התעלה ובמבצעים מיוחדים. תקופה זו התאפיינה במלחמה שוטפת עם מצרים במסגרת מלחמת ההתשה. על לחימתו בקרבות ואירועים בהם לקח חלק זכה מלאך בצל"ש אלוף של מפקד גייסות השריון, וכן הוכר כחייל מצטיין על ידי נשיא המדינה זלמן שזר.

ב-9 במרץ 1969 פיקד על יחידה שהופגזה קשות באזור קנטרה, ולאחר שהסוללה נפגעה והקשר עם חייליו נותק, המשיך לפקד עליהם תוך התרוצצות ביניהם ותחת אש כבדה עלה על מכונית תחמושת וחילק תחמושת לחייליו. על מעשה זה עוטר בעיטור המופת.

250px|ממוזער|שמאל|חלק מחניכי קורס תכנות בממר"ם, מחזור י"ז, אוקטובר 1969. שוכב משמאל: סגן יצחק מלאך
כאשר הגיע מועד שחרורו מצה"ל, התבקש מלאך להישאר בשירות קבע בחיל התותחנים, אולם לבקשתו הועבר לממר"ם - יחידת המחשוב הצה"לית. בשנת 1969 עבר קורס תכנות, אותו סיים בהצטיינות, ושובץ ביענ"א, יחידת המחשב של אגף האפסנאות. הוא עבר קורסים נוספים, בהם עיצוב מערכות וניתוח מערכות מידע. במקביל למד לתואר ראשון במדע המדינה באוניברסיטת תל אביב, אותו סיים בשנת 1975, ולאחריו השלים תואר שני במדיניות ציבורית. מלאך התקדם בסולם הדרגות והתפקידים, ובשנת 1984 מונה למפקד ממר"ם, בדרגת אלוף-משנה, תפקיד אותו מילא במשך שלוש שנים.

לאחר שחרורו מצה"ל הצטרף לבנק הפועלים בתפקיד עוזר מנכ"ל בכיר וכראש אגף הפיתוח. משם עבר לבנק לאומי כראש חטיבת הטכנולוגיה, מנהל מערכות מידע ובשנת 2011 מונה למשנה למנכ"ל. בבנק לאומי הוביל את הקמת מתקן מחשבים מוגן טילים ראשון מסוגו במגזר האזרחי והצבאי, המשמש כענן פרטי של הבנק, וכן ניהל את ההקמה של רשתות תקשורת ויישומים מתקדמים, שהיו הצעדים הראשונים בשירות הדיגיטלי של בנק לאומי.

בשנת 2005, עת כיהן כמנהל מערכות המידע של בנק לאומי, זכה מלאך בפרס "אלוף האלופים" בתחרות "אוסקר ה-IT" השנתית, זאת בזכות זכיית הפרויקט שניהל בארבע קטגוריות שונות בתחרות: אבטחת מידע, תוכנות לניהול שירות לקוחות, אינטראנט ועמדות ניידות לעובדים.

עוד במהלך עבודתו בבנק הוכתר כ"מנמ"ר המנמ"רים" של קבוצת "אנשים ומחשבים" במסגרת תחרות ITAwards השנתית שמארגנת הקבוצה, וכן בפרס על מפעל חיים מטעם קבוצת "אנשים ומחשבים", במסגרת כנס KickOff 2012. בדצמבר 2013 סיים 20 שנות עבודה בבנק לאומי ופרש לגמלאות.

מלאך כיהן כדירקטור בחברות מקבוצת בנק לאומי: לאומי שווייץ, לאומי קארד ובנק ערבי ישראלי.

נשוי ללאה, אב ל-3 ילדים וסב ל-11 נכדים.

## פעילות ציבורית
מלאך הוא סגן יו"ר הוועד המנהל וחבר בחבר הנאמנים של HIT מכון טכנולוגי חולון. כמו כן, מכהן במועצה הציבורית של שירותי בריאות כללית.

בנוסף, חבר בוועדות השקעה של שני גופים פרטיים ("מועדון המאה" ו-“Together”) וכן של גוף ציבורי ("יוניק-טק" בע"מ).

## קישורים חיצוניים

* יצחק מלאך, בלוג באתר בנק לאומי

## הערות שוליים

קטגוריה:בוגרי תיכון קוגל
קטגוריה:מעוטרי עיטור המופת במלחמת ההתשה
קטגוריה:מפקדי ממר"ם
קטגוריה:מנהלים ישראלים
קטגוריה:עובדי בנק לאומי
קטגוריה:ישראלים בתעשיית התוכנה
קטגוריה:מערכות מידע
קטגוריה:דירקטורים ישראלים
קטגוריה:המכון הטכנולוגי חולון HIT
קטגוריה:ישראלים שנולדו ב-1948
פבריס לוקמבו-לוקאסו

**פבריס לוקמבו-לוקאסו** (בצרפתית: **Fabrice Lokembo-Lokaso**; נולד ב-31 באוקטובר 1982) הוא כדורגלן עבר מהרפובליקה הדמוקרטית של קונגו ששיחק בעמדת המגן השמאלי.

## קריירה
לוקמבו-לוקאסו התחיל את הקריירה שלו בשרלרואה. ב-10 באוגוסט 2002 ערך את הופעת הבכורה שלו בקבוצה הבוגרת בהפסד 1-0 למכלן.

בקיץ  חתם במכבי פתח תקווה מליגת העל, בה היה שותף לעלייה ההיסטורית של המועדון לשלב הבתים של גביע אופ"א. ב-7 בינואר 2006 הבקיע את שער הבכורה שלו בקבוצה בהפסד 3-2 להפועל תל אביב.

בקיץ  לוקמבו-לוקאסו חתם באנוסיס נאון פארלימני מליגת העל הקפריסאית. בהמשך הקריירה שיחק גם באולימפיאקוס ניקוסיה, א.א.ק. לרנקה ולה לובייר.

ב-29 ביולי 2016 נידון לעשרה חודשי מאסר בגין הברחת מהגרים מצרפת לאנגליה.

## קישורים חיצוניים

## הערות שוליים

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: מגני כדורגל
קטגוריה:הרפובליקה הדמוקרטית של קונגו: בלמי כדורגל
קטגוריה:כדורגלני שרלרואה
קטגוריה:כדורגלני מכבי פתח תקווה
קטגוריה:כדורגלני אנוסיס נאון פאראלימני
קטגוריה:כדורגלני אולימפיאקוס ניקוסיה
קטגוריה:כדורגלני א.א.ק. לרנקה
קטגוריה:כדורגלנים זרים בישראל
קטגוריה:ספורטאים מהרפובליקה הדמוקרטית של קונגו בבלגיה
קטגוריה:ספורטאים מהרפובליקה הדמוקרטית של קונגו בישראל
קטגוריה:ספורטאים מהרפובליקה הדמוקרטית של קונגו בקפריסין
קטגוריה:אישים מהרפובליקה הדמוקרטית של קונגו שנולדו ב-1982
וסטרלנד

**וסטרלנד** (בגרמנית *Westerland*, בדנית *Vesterland*) היא העיר הצפונית ביותר בגרמניה. היא שוכנת על האי זילט שבתחומי מדינת שלזוויג-הולשטיין שבגרמניה.

## היסטוריה
וסטרלנד היא אחת מההתיישבויות המוקדמות ביותר באי זילט. לאחר שיטפון שפקד את המקום בשנת 1436 והרס חלק ניכר מההתיישבות של קהילת אידום, בנו הניצולים קהילה חדשה, צפון מזרחית להתיישבות הקודמת. היישוב החדש נקרא Hedigen.

האזכור הרשמי הראשון לשם וסטרלנט (Westerlant) מופיע בשנת 1462, שם שנבע ככל הנראה משמו של שדה שעיבדו תושבי הכפר טינום, הממוקם כ-4 קילומטרים דרום מזרחית לוסטרלנד.

בשנת 1634 נהרסה הכנסייה הישנה של אידום, ונבנתה מחדש הרחק מהים.

מספר התושבים לא היה גדול. בשנת 1636 היו במקום 43 משפחות, ובשנת 1695 - 76 משפחות. תושבי המקום התפרנסו מדיג וציד לווייתנאים.

בשנת 1855 הוחלט להפוך את וסטרלנד לאתר נופש על חוף הים, דבר שהוביל לגידול ניכר במספר תושביו. בשנת 1857 נפתח במקום המלון הראשון, ה-Dünenhalle. בתי מלון נוספים נבנו בהמשך, והמקום משך אליו תיירים רבים. האוכלוסייה במקום גדלה באופן עקבי: בשנת 1755 התגוררו במקום 490 תושבים, בשנת 1905 היו במקום 2,292 תושבים ובשנת 1934 - 3,614 תושבים. כיום מתגוררים במקום 9,032 איש.

## נקודות עניין בעיר
מוקד המשיכה העיקרי של העיר הוא החוף והטיילת בת 6 הקילומטרים.

בעיר קיימים היום כ-30 מבנים היסטוריים ועוד 150 שנחשבים בעלי ערך היסטורי או ארכיטקטוני מיוחד.

בוסטרלנד ממוקם Heimatstätte für Heimatlose - בית קברות עתיק למלחים חסרי שם, שטבעו במהלך השייט בים בין השנים 1855-1905.

בעיר קיימים מספר מרכזי ספא.

## קישורים חיצוניים

* 
* הכפרים של זילט

## הערות שוליים

קטגוריה:שלזוויג-הולשטיין: ערים
אריה לייסנר

טקסט=אריה לייסנר|ממוזער
**אריה הרברט לייסנר** (באנגלית: **Aryeh Herbert Leissner**; נולד ב־12 בינואר 1926 – 30 בנובמבר 1988) היה עובד סוציאלי ומרצה לעבודות קהילתיות, מחלוצי הטיפול בילדי רחוב וחבורות נוער מנותק בניו-יורק ובישראל.

## ביוגרפיה
לייסנר נולד ב-1926 בברלין לאם יהודייה ואב נוצרי. האב נטש את משפחתו וכשעלו הנאצים לשלטון נעצרה האם ושולחה לאחד ממחנות ההשמדה. לייסנר עזב את גרמניה ולאחר נדודים ממושכים ביערות אירופה הצליח להגיע לארץ ישראל.

תחילה למד בכפר הנוער בן שמן ואחר כך שירת בבריגדה היהודית. במלחמת העצמאות לחם בחזית ירושלים.

ב-1953 השתקע בניו-יורק, שם למד פסיכולוגיה ועבודה סוציאלית באוניברסיטת קולומביה והניו סקול. במהלך לימודיו פיתח שיטה חדשנית לטיפול בחבורות נוער מנותק, בין היתר בשכונת הארלם. השיטה מבוססת על שיתוף פעולה וקרבה אישית בין המדריך לחבורה ויצירת אימון ברצונו של המדריך וביכולתו לסייע, לעיתים גם תוך העלמת עין מהתנהגות עבריינית.

ב-1963 הוזמן לייסנר לתל אביב כדי לנסות שם את שיטת עבודתו על בסיס מחקרי. הפרויקט מומן בחלקו על ידי ממשלת ארצות הברית. דין וחשבון שחיבר לייסנר יחד עם סלי בורס וניסן רובין הצביע על כמה הצלחות שהשיג הפרויקט אך חילוקי דעות בין משרדי הממשלה השונים שהיו מעורבים בו מנעו את המשכתו.

ב־1966 התיישב לייסנר בבריטניה, שם עבד תחילה כחוקר בכיר בארגון "National Children's Bureau", ובשנת 1975 הצטרף לאוניברסיטת קיל כמרצה לעבודות קהילתיות. בנובמבר 1988 שם קץ לחייו ביריית אקדח. קודם לכן כתב לאחד מעמיתיו בישראל כי גופתו תועלה באש וביקש לפזר את אפרה מעל הרי ירושלים. בנו דן לייסנר, הוא משפטן וסופר המתגורר באנגליה.

## ספריו

* **Family Advice Services (Study in Child Development)**. London, Longman, 1967
* **Street Club Work in Tel Aviv and New York (Study in Child Development)**. London, Longman, 1969
* **Advice, Guidance and Assistance: Study of Seven Family Advice Centres (Study in Child Development)**. London, Longman, 1971
* **Intermediate Treatment: A Community Based Action-research Study**. London, Longman, 1977


## לקריאה נוספת
* אבי סער, **קידום נוער בתל אביב יפו-הלכה למעשה**, קידום נוער בתל אביב יפו (כתב עת), ינואר 2003

## קישורים חיצוניים

## הערות שוליים

קטגוריה:עובדים סוציאליים
רפואה פיזיקלית ושיקום

**רפואה פיזיקלית ו[[שיקום (רפואה)|שיקום]]** היא התמחות רפואית המתמקדת בסיוע למטופלים עם מוגבלות פיזית או נכות שנובעת ממחלה או פציעה.

מטרת השיקום לשחזר את התפקוד, התנועה ואיכות החיים של המטופל לרמה שהייתה טרם הפציעה או המחלה.
## שיקום

שיקום הוא תהליך שנועד לשחזר את תפקוד המטופל ואיכות חייו לאחר שחווה פגיעה כלשהי ברמת התפקוד, הפגיעה יכולה להיגרם כתוצאה מחבלה או פגיעה באחד מהאיברים כגון המוח, עמוד השדרה, מערכת העצבים, העצמות, המפרקים, הרצועות, השרירים או הגידים.
## תפקיד הרופא בשיקום
רופא המומחה לרפואה פיזיקלית ושיקום בודק ומאבחן את רמת התפקוד של המטופל בכדי להעניק לו את הטיפול המותאם ליכולותיו, מטרותיו וצרכיו. לצורך כך נדרש הרופא לידע נרחב בתחומים שונים של רפואה, בהם מערכת השרירים והשלד, המערכת הנוירולוגית, המערכת הראומטולוגית והמערכת הקרדיווסקולרית. מומחים לרפואה פיזיקלית ושיקום מטפלים בכל טווח הגילאים.

## בישראל
לצורך התמחות ברפואה פיזיקלית ושיקום בישראל, נדרשת התמחות במחלקות שונות: שנתיים וחצי במחלקה לרפואה פיזיקלית ושיקום, 3 חודשים במחלקה פנימית, 3 חודשים במחלקה לכירורגיה אורתופדית ו-3 חודשים במחלקה לנוירולוגיה. בנוסף יש לבצע התמחות של 3 חודשים באחד מהמקצועות האלה: נוירוכירורגיה, כירורגיה אורתופדית (נוסף על הקודמים), פסיכיאטריה, נוירולוגיה (נוסף על הקודמים), שיקום לב, התפתחות הילד, גריאטריה, אלקטרו פיזיולוגיה קלינית, ראומטולוגיה, נוירורדיולוגיה.

## ראו גם
* שיקום פסיכיאטרי
* שיקום הידרותרפי
* שיקום גריאטרי
## קישורים חיצוניים

## הערות שוליים

קטגוריה:שיקום
מרדכי שליין

**מרדכי (מוטל'ה) שליין** (1930, קרמנובקה, בלרוס – 1943) היה פרטיזן בן 13 בבלרוס הכבושה בידי גרמניה הנאצית, שהצטרף לפרטיזנים יהודים בראשות משה גילדנמן שפעלו נגד הנאצים באוקראינה.

## קורות חיים
שליין נולד בקרמנובקה (Karmanovka, Кармановка)  שבבלרוס, במחוז מוגילב, כ-160 ק"מ ממזרח למינסק. מגיל רך הראה שליין כישרון מוזיקלי. בגיל 8 החל ללמוד נגינה בכינור.

### תקופת השואה
כשהיה שליין בן 11, עם הפלישה הגרמנית ב-1941, נכבש כפרו. בני משפחתו נשלחו להשמדה, והוא שרד בקרב בני משפחת גרנשטיין (Gernstein). כשנרצחו גם בני משפחת גרנשטיין, שרד שליין במסתור. ולאחר מכן ברח ליער עם כינורו, שם התקבל ליחידת הפרטיזנים היהודים של משה גילדנמן, במסגרתה פעל כלוחם מן השורה.

לפי זכרונותיו של גילדנמן, הוא בחר את שליין לפעולה בכפר אוברוץ' שבצפון אוקראינה ב-20 באוגוסט 1943 בזהות בדויה, מכיוון שלשליין היה שיער בלונדיני והוא לא נראה כיהודי. שליין התחזה לקבצן נוצרי וניגן בכינורו בסביבת הכנסייה של הכפר. קצינים גרמנים ששמעו אותו ציוו עליו להגיע למסעדה שהייתה פופולרית בקרב הגרמנים ולנגן בה. כשניגן שם, שמע את תוכניות הגרמנים שהתארחו במסעדה ודיווח עליהן לגילדנמן. הוא הביא חומרי נפץ למסעדה במספר מנות ופוצץ אותה כשחיילים גרמנים רבים היו בה.
שליין נהרג ב-13 באוקטובר 1943 (לפי סברה אחרת נהרג ב-1944) בהפגזה גרמנית.

## הנצחה

כינורו של שליין נשמר בידי גילדנמן ובנו שמחה בהמשך המלחמה, ונתרם על ידי נכדיו של גילדנמן ליד ושם. הכינור מוצג במוזיאון יד ושם לתולדות השואה ומשמש בהופעות רשמיות וממלכתיות להנצחת זכר השואה, בין היתר בקונצרט זיכרון לציון 60 שנה לתום מלחמת העולם השנייה שהתקיים בשנת 2005 ביד ושם וכן ב-2009.

## ספרות
* משה גילדנמן, '''מוטל'ה דער יונגער פארטיזאן''' (מוטלה הפרטיזן הצעיר - 'Motele der yunger partisan, פריז, 1950), תורגם מיידיש לעברית על ידי נתן ליבנה, בשם **מוטל'ה : נער יהודי לוחם בשורות הפרטיזנים** (משרד הביטחון - ההוצאה לאור, תש"ן 1990)
* Misha Gildenman in **They Fought Back: The Story of the Jewish Resistance in Nazi Europe**, ed. and trans. Yuri Suhl (New York, 1967). כפי שמוזכר במאמרו של טימותי סניידר, The Causes of Ukrainian-Polish Ethnic Cleansing 1943, ע' 222, הערת שוליים 76.

## הערות שוליים

קטגוריה:פרטיזנים יהודים מאוקראינה
קטגוריה:פרטיזנים יהודים מברית המועצות
קטגוריה:מוזיקאים יהודים בלארוסים
קטגוריה:ילדים בשואה: ברית המועצות
קטגוריה:ילדים בשואה: בלארוס
קטגוריה:ילדים בשואה: אוקראינה
קטגוריה:מוזיקאים שנספו בשואה
קטגוריה:אנשי מחתרת שנספו בשואה
קטגוריה:ילידי 1930
קטגוריה:נפטרים ב-1944
שי בנאי

**שי בנאי** (נולד ב-18 בנובמבר 1979) הוא כדורגלן עבר ישראלי ששיחק בעמדת הבלם.

## קריירה
ב-6 בדצמבר 1997 ערך את הופעת הבכורה שלו בקבוצה הבוגרת בניצחון 1-2 נגד מכבי יבנה. ב-13 במאי 2003 בישל את שער הניצחון בחצי גמר גביע המדינה נגד מכבי תל אביב והיה שותף לזכייה ההיסטורית של רמת גן בגביע.

בעקבות הזכייה בגביע, זכה לחשיפה והתעניינות בקרב קבוצות בליגת העל וחתם במכבי פתח תקווה. ב-15 בנובמבר 2003 ערך את הופעת הבכורה שלו בקבוצה בניצחון 1-2 נגד בני סכנין. בנאי השתתף עם הקבוצה בשלב הבתים של גביע אופ"א.

בקיץ  בנאי חתם בהפועל נצרת עילית. כעבור עונה חזר לליגת העל כאשר חתם במכבי הרצליה, בה רשם רק הופעה אחת במחזור הראשון של העונה. בינואר  חזר לקדנציה שנייה בהפועל רמת גן.

במהלך הקריירה שלו סבל מפציעות ובגיל 29 נאלץ לפרוש מכדורגל. כיום הוא בוגר תואר שני במשפטים מטעם הקריה האקדמית אונו ועוסק בעריכת דין.

## קישורים חיצוניים

*האתר הרשמי של עו"ד שי בנאי

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:גבעתיים: כדורגלנים
קטגוריה:כדורגלני הפועל רמת גן
קטגוריה:כדורגלני מכבי פתח תקווה
קטגוריה:כדורגלני הפועל נוף הגליל
קטגוריה:כדורגלני מכבי הרצליה
קטגוריה:בוגרי הקריה האקדמית אונו: משפטים
קטגוריה:עורכי דין ישראלים
קטגוריה:ישראלים שנולדו ב-1979
קרלוס אקאפו

**קרלוס אקאפו מרטינס** (בספרדית: **Carlos Akapo Martínez**; נולד ב-12 במרץ 1993) הוא כדורגלן מגינאה המשוונית המשחק בעמדת הבלם בסן חוזה ארת'קווייקס ונבחרת גינאה המשוונית.

## קריירת מועדונים
אקאפו התחיל את הקריירה שלו בקבוצת הילדים של קלמה בה שיחק עד גיל 15. בהמשך שיחק גם במחלקות הנוער של הרקולס, קדיס והורקאן ולנסיה. ב-22 בינואר 2012 ערך את הופעת הבכורה שלו בקבוצה הבוגרת של הורקאן בניצחון 1-2 נגד מאיורקה ב'.

ב-11 ביולי 2013 אקאפו חתם לשנתיים בנומנסיה מהליגה הספרדית השנייה.

ב-6 באוגוסט 2014 הצטרף לקבוצת המילואים של ולנסיה בה שיחק שנתיים.

ב-14 ביוני 2016 חתם לשלוש שנים בווסקה. בעונת  היה שותף לעלייה של המועדון לליגת העל הספרדית לראשונה בתולדותיו. ב-25 בספטמבר 2018 ערך את הופעת הבכורה שלו בלה ליגה בהפסד 3-0 לאתלטיקו מדריד.

ב-20 ביוני 2019 חתם לשלוש שנים בקדיס. ב-21 במאי 2021 הבקיע את שער הבכורה שלו בקריירה בתיקו 2-2 נגד לבאנטה.

## קריירה בינלאומית
אקאפו נולד בספרד להורים מהגרים מגינאה המשוונית ולכן היה זכאי לייצג את שתי המדינות. באוגוסט  אקאפו זומן לסגל נבחרת גינאה המשוונית.

ב-5 ביוני 2013 ערך את הופעת הבכורה שלו בנבחרת בהפסד 1-0 ל. ב-4 בספטמבר 2016 הבקיע את שער הבכורה שלו בנבחרת בניצחון 0-4 נגד . כיום משמש כקפטן הנבחרת.

נכלל בסגל נבחרת גינאה המשוונית לטורניר גביע אפריקה לאומות 2023.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:גינאה המשוונית: כדורגלנים
קטגוריה:בלמי כדורגל ספרדים
קטגוריה:בלמי כדורגל
קטגוריה:מגני כדורגל ספרדים
קטגוריה:גינאה המשוונית: מגני כדורגל
קטגוריה:גינאה המשוונית: בלמי כדורגל
קטגוריה:אלש: כדורגלנים
קטגוריה:כדורגלני נומנסיה
קטגוריה:כדורגלני וסקה
קטגוריה:כדורגלני קדיס
קטגוריה:כדורגלני סן חוזה ארת'קווייקס
קטגוריה:כדורגלני נבחרת גינאה המשוונית
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים זרים בארצות הברית
קטגוריה:אישים מגינאה המשוונית שנולדו ב-1993
סנדרו גוטל

**סנדרו גוטל** (בגרמנית: **Sandro Gotal**; נולד ב-9 בספטמבר 1991) הוא כדורגלן אוסטרי המשחק בעמדת החלוץ במונטליגן.

## קריירה
גוטל התחיל את הקריירה שלו בקבוצת הכדורגל ברגנץ, בה הבקיע בשנתו הראשונה בקבוצה הבוגרת 8 שערים ב-21 משחקים. בינואר  חתם בפירסט וינה ובסיום העונה חתם בוולפסברג. בעונתו השנייה במועדון, עלה עם הקבוצה לליגת העל האוסטרית.

בקיץ  גוטל חתם בהיידוק ספליט מליגת העל הקרואטית, ממנה עבר לסנט גאלן ובהמשך שיחק גם בייני מלטיאספור ופיאסט גליביצה.

בפברואר  חתם במ.ס. אשדוד מליגת העל, אך שוחרר ממנה כעבור חודש וחצי בלבד. לאחר מכן שיחק חצי עונה באיסטרה 1961 ובדינמו ברסט.

בספטמבר  חתם בסודובה מריאמפולה מליגת העל הליטאית, בה כבש 8 שערים ב-13 משחקיו והיה שותף לזכייה של הקבוצה באליפות.

בקיץ  חזר לאוסטריה וחתם בTSV הארטברג.

## תארים
; וולפסברג
*הליגה האוסטרית השנייה: 

; דינמו ברסט
*הגביע הבלארוסי: 
*הסופר קאפ הבלארוסי: 

; סודובה
*ליגת העל הליטאית: 
*הסופר קאפ הליטאי: 

## קישורים חיצוניים

## הערות שוליים

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני וולפסברג
קטגוריה:כדורגלני היידוק ספליט
קטגוריה:כדורגלני סנט גאלן
קטגוריה:כדורגלני ייני מלטיאספור
קטגוריה:כדורגלני פיאסט גליביצה
קטגוריה:כדורגלני מועדון ספורט אשדוד
קטגוריה:כדורגלני איסטרה 1961
קטגוריה:כדורגלני דינמו ברסט
קטגוריה:כדורגלני סודובה מריאמפולה
קטגוריה:כדורגלני הארטברג
קטגוריה:כדורגלנים זרים בישראל
קטגוריה:אוסטרים ממוצא קרואטי
קטגוריה:ספורטאים זרים בקרואטיה
קטגוריה:ספורטאים זרים בשווייץ
קטגוריה:ספורטאים זרים בטורקיה
קטגוריה:ספורטאים זרים בפולין
קטגוריה:ספורטאים זרים בבלארוס
קטגוריה:ספורטאים זרים בליטא
קטגוריה:אוסטרים שנולדו ב-1991
עבדוליי סניאנג

**עבדוליי סניאנג** (באנגלית: **Abdoulie Sanyang**; נולד ב-8 במאי 1999 בסרקונדה שבגמביה) הוא כדורגלן גמביאני המשחק בעמדת קשר הכנף בקבוצת היידוק ספליט מליגת העל הקרואטית ובנבחרת גמביה.

## קריירת מועדונים
סניאנג גדל בסופרסטארס אקדמי הגמבית. בעונת  הושאל לבני יהודה תל אביב מליגת העל הישראלית, אך שיחק רק במחלקת הנוער של המועדון. בעונת  הושאל ללומל מהליגה הבלגית השנייה, במדיה ערך 22 הופעות ליגה והבקיע שני שערים.

ב-4 באוגוסט 2020 הושאל למשך שתי עונות לבירסחוט מליגת העל הבלגית.

ב-1 בפברואר 2022 חתם בגרנובל הצרפתית.

## קריירה בינלאומית
ב-12 בנובמבר 2020 ערך סניאנג את הופעת הבכורה שלו בנבחרת גמביה, בהפסד 2-1 לנבחרת גבון במסגרת מוקדמות גביע אפריקה לאומות 2021.

נכלל בסגל נבחרת גמביה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים גמביאנים
קטגוריה:קשרי כדורגל גמביאנים
קטגוריה:כדורגלני בני יהודה תל אביב
קטגוריה:כדורגלני בירסחוט
קטגוריה:כדורגלני גרנובל
קטגוריה:כדורגלני היידוק ספליט
קטגוריה:כדורגלני נבחרת גמביה
קטגוריה:כדורגלני גביע אפריקה לאומות 2023
קטגוריה:כדורגלנים זרים בישראל
קטגוריה:ספורטאים זרים בבולגריה
קטגוריה:ספורטאים גמביאנים בישראל
קטגוריה:ספורטאים זרים בצרפת
קטגוריה:גמביאנים שנולדו ב-1999
בשורת הנער העמלקי

250px|ממוזער|שמאל|הנער העמלקי מגיש לדוד את הכתר והצמיד של שאול
**בשורת הנער העמלקי** היא סיפור מקראי המתואר בספר שמואל. על פי המסופר, לאחר מות שאול במלחמה בגלבוע, הגיע אל דוד נער עמלקי והודה כי הרג את שאול. משום ששאול ביקש כך לטענתו. על כך, ציווה דוד להורגו. כי לא יהרגו את משיח ה'.

על מות שאול ויהונתן בנו, קונן דוד את קינת דוד.

קינת דוד משמעותה שיר עצב. "איך נפלו גיבורים".

## רקע

במהלך המלחמה בהר הגלבוע, החלו הפלשתים לרדוף אחר ישראל, ובתוך כך הרגו את שלושת בני שאול: יהונתן, אבינדב ומלכישוע. כשראה שאול שחיל הקשתים של הפלשתים עומדים להשיג אותו ולהתעלל בו, פנה לנושא כליו וצווה עליו לדקור אותו בחרב. אולם נושא הכלים חשש והיסס, ואז תחב שאול את חרבו באדמה, ונפל עליה. לאחר מכן גם נושא כליו נפל על חרבו.

בעקבות התבוסה, ברחו הישראלים מהערים שבבקעת בית שאן ובעבר הירדן, והפלשתים התיישבו בהן במקומם.

## בשורת הנער העמלקי
בתחילת ספר שמואל ב', מסופר שהגיע אל דוד נער עמלקי, שלטענתו לאחר שנפל שאול על חרבו, ביקש ממנו להמית אותו, והוא עשה כבקשתו.

בעקבות זאת דוד האשים את הנער בפגיעה במלך ישראל, והמית אותו בעוון פגיעה במלך.

## קינת דוד

בעקבות הבשורה על מות שאול ויהונתן, קונן עליהם דוד את קינת דוד, בה ספד להם וביכה את מותם ההרואי.

## פרשנות
מעניין לשים לב, שהתיאור שמקבל דוד על מות שאול איננו תואם במדויק את התיאור של פרק ל"א על מותו של שאול. ההבדל המרכזי בין שני התיאורים הוא בשאלה כיצד בפועל מת שאול. לפי התיאור בפרק ל"א, שאול מת בנפילה על חרבו, והנער העמלקי אינו נזכר בו כלל. ואילו לפי התיאור של הנער העמלקי, שאול ביקש מהנער
העמלקי להרוג אותו.

פרשנים רבים התחבטו בשתי השאלות העולות מהסיפור: ראשית - מדוע בסוף ספר שמואל א' מסופר ששאול שלח יד בנפשו, ואילו כאן מתואר שהנער העמלקי הוא שהרג אותו? ושנית - מדוע הרג דוד את הנער העמלקי? הרי לפי דבריו, שאול ציווה עליו להורגו והוא עשה כבקשתו.

פרופ' יהודה אליצור ז"ל (במאמר בספרו 'ישראל והמקרא') טוען שהנער העמלקי היה מחופש לחייל ישראלי ושימש למעשה כמרגל פלישתי, וכל סיפורו היה בדייה, ולכן הוא הומת.

רבי יצחק במדרש פסיקתא דרב כהנא (זכור פסקא ג טז), מזהה את הנער העמלקי עם דואג האדומי, מי שהיה יד ימינו של שאול, המנסה כעת לשרת את האדון החדש ולזכות באמונו על ידי הגשת סממני המלוכה של האדון הקודם, ודוד הורג אותו מפני שמעשה ההריגה שלו היה רצח מתוך כוונה לקבל שכר מדוד ולא מתוך רחמים על שאול.

## לקריאה נוספת
* יהודה אליצור, הנער המגיד ומשפטו בצקלג, באתר תנ"ך הרצוג
* 
* חן- ציון ניות, בשורת מות שאול, באתר דעת
* מי הרג את שאול, ומדוע הרג דוד את הנער העמלקי?, באתר תנ"ך הרצוג

## הערות שוליים

קטגוריה:סיפורי ספר שמואל
קטגוריה:דוד
קטגוריה:שאול
סמיון שויחט

**סמיון שויחט** (ברומנית: **Semion Șoihet** וברוסית: **Семён Михайлович Шойхет**; 1 בינואר 1931 – 24 בדצמבר 2010) היה אדריכל ופעיל ציבור יהודי בברית המועצות וברפובליקת מולדובה.
## ביוגגרפיה
שויחט נולד במשפחה יהודית בעיר דובסרי, אז בברית המועצות וכעת במולדובה ובהמשך המשפחה עברה לוורונז'. עם פרוץ מלחמת העולם השנייה גויס אביו, מיכאיל, לצבא האדום ואימו עם שלושת ילדיה פונו למרכז אסיה. אביו נהרג במלחמה. פרט לאימו ואחיו כל בני משפחתו המורחבת מתו בשואה. שויחט למד אדריכלות במכון הפוליטכני של טשקנט ולאחר סיום לימודיו עבד בבניית מסילות רכבת בנור-סולטן.

בסיומו של משא ומתן ממושך קיבל שויחט אישור לחזור למולדובה. העבודה הראשונה שקיבל במולדובה הייתה פיתוח תוכניות בניין ערים עבור הערים לאובה, טירספול, ריבניצה, דובסרי, טיגינה, קומראט וקאחול. ביצוע תוכניות אלה בהצלחה היקנתה לשויחט מוניטין טובים. לאחר תקופת ניסיון של שלושה חודשים התקבל לעבודה ב-Urbanproiect, שם עבד יותר מחמישים שנים והגיע לדרגת מנהל הפרויקט.

בשנים 1993 - 2004 הנהיג את התאחדות הארגונים והקהילות היהודיות ברפובליקת מולדובה.

סמיון שויחט קיבל תואר אדריכל אמריט, ב-1984 קיבל את פרס המדינה בתחום הספרות, האומנות והאדריכלות, ב-1995 קיבל את אות תהילת העבודה וב-2004 את אות הכבוד (מולדובה).

## מבנים שתוכננו על ידו

Circul Chisinau.jpg|ממוזער|הקרקס של קישינב
MD.C.C - Palatul de Cultură al Feroviarilor - jun 2020 01.jpg|היכל התרבות של עובדי הרכבת בקישינב
MD.C.C - Banca Națională a Moldovei - jun 2018.jpg|הבנק הלאומי של מולדובה
Serpeni II World War Memorial 0151.jpg|אתר הזיכרון "ראש הגשר בשרפני"
Chișinău - Memorial complex Eternitate (by Pudelek).jpg|אתר הזיכרון "הנצח" בקישינב
Holocaust_Memorial,_Chișinău_(4866555329).jpg|האנדרטה לזכר קורבנות גטו קישינב


## קישורים חיצוניים
* В этом году исполнилось 90 лет со дня рождения известного архитектора, нашего земляка Семёна Шойхета 

## הערות שוליים

קטגוריה:אדריכלים יהודים רוסים
קטגוריה:אדריכלים סובייטים
קטגוריה:אדריכלים מולדובנים
קטגוריה:פעילים חברתיים יהודים
קטגוריה:זיכרון שואת יהודי ברית המועצות
קטגוריה:סובייטים שנולדו ב-1931
קטגוריה:נפטרים ב-2010
הדלי רובינסון

**הדלי רובינסון** (באנגלית: **Hadley Robinson**; נולדה ב-7 בינואר 1995) היא שחקנית אמריקאית.

## ביוגרפיה

רובינסון נולדה ב-7 בינואר 1995 בחווה במונטפלייר, ורמונט. כשהייתה בת תשע עברה המשפחה להתגורר בלונדון ובשווייץ. כשחזרה לארצות הברית, למדה בשלושה בתי ספר שונים. היא סיימה את לימודיה בבית הספר ג'וליארד בניו יורק.

## קריירה
בשנת 2014 הופיעה רובינסון בשני סרטים קצרים. בשנת 2019 שיחקה בתפקיד משני בסרט הקולנוע "נשים קטנות" שביימה גרטה גרוויג ומהווה עיבוד מחודש לספר נשים קטנות מאת לואיזה מיי אלקוט.
שנה לאחר מכן שיחקה בסרטו של צ'ארלי קאופמן "אני חושבת לגמור עם זה" לספק שירותי הסטרימינג נטפליקס, אשר מהווה עיבוד חופשי לרומן הביכורים של הסופר הקנדי איאן ריד באותו השם, משנת 2016; רובינסון אף ביצעה את אחד משירי הפסקול.

בשנת 2021 שיחקה לראשונה בתפקיד ראשי בסרט הקולנוע "מוקסי" שביימה והפיקה איימי פולר. היא שיחקה בתפקיד של ויויאן בת ה-16, תלמידת תיכון פמיניסטית שמעודדת את התלמידות בבית הספר שלה, להתמודד עם בריונות, הטרדות מיניות, ואונס. הסרט יצא לאקרנים ב-3 במרץ 2021 על ידי נטפליקס וזכה לביקורות מעורבות עד חיוביות מהמבקרים.

בשנת 2022 גילמה רובינסון את אשת העסקים ונשיאת מועדון הכדורסל לוס אנג'לס לייקרס; ג'יני באס בסדרת הדרמה "לייקרס: קבוצה מנצחת" שמביים אדם מקיי לרשת HBO. בפברואר אותה שנה פורסם כי רובינסון לוהקה לתפקיד ראשי בסרטו של ג'ורג' קלוני, הבחורים בסירה.

## חיים אישיים
בראיון שנתנה למגזין פלואנט סיפרה שהיא כותבת שירה בזמנה הפנוי. היא גם כתבה תסריט עם השחקן מייקל גנדולפיני, בנו של השחקן ג'יימס גנדולפיני אותו הם מתכוננים להפיק בעתיד.
## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי ורמונט
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:אמריקאיות שנולדו ב-1995
קטגוריה:אמריקאים שנולדו ב-1995
קומפולט

**קומפולט** (בהונגרית: **Kompolt**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בקומפולט מספר התושבים נמצא בירידה. כך, בשנת 1990 חיו בכפר 1,499 תושבים ובשנת 2021 רק 1,460 תושבים.

האזור מיושב מהמאה ה-13, הוא מוזכר לראשונה בתעודות משנת 1272 ומאז הוא מיושב לסירוגין.

## יהודי קומפולט
יהודים חיו בקומפולט במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
האוורד סספורטס

**האוורד סספורטס** (באנגלית: **Howard Sasportas**; ) היה אסטרולוג יהודי-אמריקאי, מהדמויות המובילות בתחום האסטרולוגיה במאה ה-20.

## ביוגרפיה
האוורד סספורטס נולד בהרטפורד, קונטיקט. הוא למד באוניברסיטת אנטיוך , וקיבל תואר מוסמך אוניברסיטה בפסיכולוגיה הומניסטית. זמן קצר לאחר מכן, ב-1973, הוא עבר לאנגליה שם הוא המשיך את לימודיו בפסיכולוגיה במכון לפסיכוסינתזה ולחינוך. הוא גם החל לגלות עניין באסטרולוגיה. עם התגברות התעניינותו באסטרולוגיה, הוא היה לחבר בפקולטה ללימודי אסטרולוגיה , ארגון בריטי חשוב שעוסק בתחום ושנוסד על ידי קבוצה של אסטרולוגים מובילים, כולל מרגרט הון  וצ'ארלס קרטר. ב-1979 הוענקה לו מדליית הזהב של בית הספר. באותה שנה הוא הצטרף לסגל ההוראה של בית הספר.

הקריירה של סספורטס כאסטרולוג הובילה אותו להיכרות עם ליז גרין , נציגה נוספת של הגישה הפסיכולוגית של תורת הפיענוח האסטרולוגית. ב-1983 הם הקימו יחדיו את "המרכז לאסטרולוגיה פסיכולוגית"  בלונדון. בית ספר זה הציע מגוון של סמינרים וקורסי למידה בפסיכולוגיה ובמיתולוגיה, בנוסף למסלול לימודים רגיל באסטרולוגיה.

## כתיבתו
החל מ-1985 הוציא סספורטס סדרה של ספרים, כולל שלושת הכרכים של "סמינרים באסטרולוגיה פסיכולוגית" (Seminars in Psychological Astrology) בשיתוף עם ליז גרין, שעד מהרה היו לטקסטים פופולריים בקרב עמיתיו. ב-1987 הוא היה לעורך של סדרת הספרים "אסטרולוגיית ארקנה" שהוצאה לאור על ידי הוצאת הספרים Viking-Penguin. לצורך הוצאת סדרה זו הוא לא רק קיבץ כרכים פרי עטם של הקולות הבולטים ביותר באסטרולוגיה העכשוית, אלא גם כתב את הכרך הבולט ביותר בסדר הזו, "אלוהי השינוי" (The Gods of Change).

בכתיבתו הוא הסתמך רבות על המיתולוגיה היוונית. התגברותה של האסטרולוגיה על הדעות הקדומות בארצות דוברות האנגלית בשנות ה-80 וה-90 של המאה ה-20 נזקפת בין השאר למאמציו.

## מותו
האוורד סספורטס נפטר ב-16 במאי 1992 בלונדון, כתוצאה ממחלת האיידס. נטמן בבית הקברות ג'ונתן וולפייר סוסייטי שבעיר הולדתו הרטפורד.

## ספריו

* 
* 
* 
* 
* 


## קישורים חיצוניים
* האוורד סספורטס באתר www.encyclopedia.com 
* האוורד סספורטס באתר www.astro.com 
* 

קטגוריה:אסטרולוגים
קטגוריה:להט"בים אמריקאים
קטגוריה:אמריקאים שנפטרו מאיידס
קטגוריה:אמריקאים שנולדו ב-1948
קטגוריה:אמריקאים שנפטרו ב-1992
ھ

**ھ** (נקראת: **דו־צ'שמי הא**; באורדו: **دو چشمی ہ**; באנגלית: **Do Chashmi He**) היא אות ערבית־מורחבת המשמשת בכתיב האורדו ובשפות נוספות הכתובות בכתב ערבי. האות מבוססת על האות **ه** (הֵא), אך נבדלת ממנה בצורה הגרפית ובתפקידה הפונולוגי.

## מקור השם
השם **דו־צ'שמי הא** פירושו באורדו „הֵא דו־עינית”, על שום צורתה הגרפית הדומה לשתי „עיניים”. השם הוא מונח מסורתי בבלשנות האורדו, ואינו חלק מהמינוח של הערבית הקלאסית.

## צורה וגרפיה
האות **ھ** דומה בצורתה לאות ه, אך חסרה את הלולאה הסגורה האופיינית לה. היא נכתבת בדרך כלל כצורה נפרדת או סופית, ואינה משמשת כאות עצמאית רגילה בתחילת מילה. בכתיב האורדו היא מופיעה לעיתים לאחר עיצור אחר ויוצרת עמו צירוף גרפי ופונולוגי.

## הגייה ותפקיד פונולוגי
במערכת הכתיב של אורדו, האות **ھ** משמשת לציון **עיצור נשוף (aspirated)** כאשר היא מופיעה לאחר עיצור סותם או חוכך. לדוגמה, היא משתלבת בצירופים המציינים עיצורים כגון *bh*, *ph*, *th* וכדומה. במקרים אלה אין היא נהגית כהגה עצמאי, אלא משפיעה על אופן הגיית העיצור הקודם.

## שימוש לשוני
השימוש העיקרי באות **ھ** הוא בשפה האורדו, וכן בשפות נוספות של תת־היבשת ההודית שנכתבות בכתב ערבי מותאם. בערבית עצמה האות אינה נחשבת חלק מן האלפבית ואינה משמשת לציון פונמות ייחודיות.

## הבחנה מן האות ه
יש להבחין בין **ھ (דו־צ'שמי הֵא)** לבין **[[ه]] (הא)**:
* **ه** היא אות ערבית רגילה, הנהגית כעיצור גרוני.
* **ھ** היא אות פונקציונלית בכתיב האורדו, שתפקידה לציין נשיפה של עיצור קודם, ולא עיצור עצמאי.

## מעמד תקני
האות **ھ** אינה חלק מן האלפבית הערבי התקני, אך נחשבת לאות תקנית ומבוססת במערכת הכתיב האורדו ובתקני יוניקוד עבור שפות דרום־אסייתיות הכתובות בכתב ערבי.

## יוניקוד
האות **ھ** מקודדת בתקן יוניקוד בשם **"ARABIC LETTER HEH DOACHASHMEE"** ומספרה הוא **U+06BE**. היא נכללת בבלוק *Arabic* ומשמשת לייצוג דיגיטלי של הכתיב האורדו והכתבים הקרובים לו.

## ראו גם
* ه (האות הַא)
* אלפבית ערבי
* אורדו
* עיצורים מנושפים

## ביבליוגרפיה
* Unicode Consortium, ''The Unicode Standard'', פרק Arabic.
* 
* 
* Omkar N. Koul, ''Modern Hindi Grammar'' (להשוואה פונולוגית).

## קישורים חיצוניים

## הערות שוליים

קטגוריה:אותיות בערבית
פידלר

**פידלר** (Fiedler) הוא שם משפחה שמקורו בגרמנית ופירושו נגן פידל (כינור של ימי הביניים).

קטגוריה:שמות משפחה  גרמניים
קטגוריה:שמות משפחה לפי עיסוק
לאסלו סירטש

**לאסלו סירטש** (במקור **יוז'ף נייזר**, בהונגרית: **Szirtes László**; לאפאפה, 26 באוקטובר 1904 – פראג, 27 במרץ 1959) היה שחקן, מנהל הפקה (Executive producer) (במשטר הקומוניסטי זה למעשה תפקיד המפיק) וכן היה מנהל אתרים (Location manager). הוא אביו של טמאש סירטש, במאי תיאטרון.

## ביוגרפיה
יוז'ף נייזר נולד במשפחה יהודית כבנם של לאסלו נייזר, סוחר, ושל ארנקה וייס. בגיל חמש עשרה, בתקופת הרפובליקה הסובייטית ההונגרית, הצטרף לצבא האדום ההונגרי והשתתף במערכה בצפון הונגריה. הוא עבד כשחקן משנות ה-20 של המאה ה-20 ולאחר מכן הועסק ב"תיאטרון העיר" (Városi Színház). תקופה ארוכה היה קומיקאי רקדן ומנהל מחול בתיאטרון הילדים של הדוד לאקנר. בגלל מוצאו היהודי הוא לא הורשה לעבוד בתקופת מלחמת העולם השנייה. מהמחצית השנייה של שנות הארבעים ועד מותו היה מנהל הפקה (מפיק סרטים).

אשתו הייתה רוז'ה בלאו-נויבאואר.

## סרטיו

### כמנהל אתרים


### כמנהל הפקה
* אחד במאי חופשי בבודפשט (1945, דיווח)
* זריחת השמש (1946, דוקומנטרי)
* אי שם באירופה (1948)


## לקריאה נוספת
* 

## קישורים חיצוניים
* 
* לאסלו סירטש ב-PORT.hu (בהונגרית)
*
*לאסלו סירטש ב-NFI
## הערות שוליים

קטגוריה:שחקני תיאטרון יהודים הונגרים
קטגוריה:מפיקי קולנוע יהודים
קטגוריה:ניצולי השואה: הונגריה
קטגוריה:הונגרים שנולדו ב-1904
קטגוריה:הונגרים שנפטרו ב-1959
West End Girls

"**West End Girls**" הוא שיר של צמד הסינת'-פופ הבריטי פט שופ בויז. הוא יצא במקור כסינגל הבכורה של הצמד בשנת 1984 ולאחר מכן, בגרסה מחודשת, בשנת 1985.

הגרסה הראשונה של "West End Girls" הוקלטה עם המפיק בובי אורלנדו בניו יורק ויצאה כסינגל ב-9 באפריל 1984. הסינגל לא זכה להצלחה. הוא הגיע רק למקום ה-121 בבריטניה, אבל הפך ללהיט מועדונים בלוס אנג'לס, סן פרנסיסקו ובלגיה.

הלהקה הקליטה מחדש את הסינגל ב-1985. מיד עם הוצאת הגרסה החדשה הפך הסינגל ללהיט בקנה מידה עולמי והגיע למקום הראשון במדינות רבות, בהן: בריטניה, ניו זילנד, ארצות הברית, הונג קונג, קנדה, פינלנד וישראל. בשנת 1986 נכנס הסינגל לאלבום *Please*.

בשנת 1993 השיר כוסה על ידי איסט 17. השיר "Jump" של מדונה משנת 2006, מתבסס על "West End Girls".

## ביקורות
### רשימות כל הזמנים

## קישורים חיצוניים

## הערות שוליים

קטגוריה:שירי 1984
קטגוריה:סינגלי בכורה מ-1984
קטגוריה:סינגלים מ-1984
קטגוריה:שירי 1985
קטגוריה:סינגלים מ-1985
קטגוריה:שירי פט שופ בויז
קטגוריה:שירים באנגלית
קטגוריה:שירי גל חדש
קטגוריה:שירי דאנס-פופ
קטגוריה:שירי דיסקו
קטגוריה:שירי סינת'-פופ
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
יו. בי. קיו - צאלים

**יו. בי. קיו - צאלים בע"מ** היא חברה פרטית ישראלית העוסקת בהפיכת אשפה ביתית לחומר גלם תרמופלסטי. תוצר החברה, ששמו המסחרי הוא UBQ, משמש כתחליף לעץ, בטון או פלסטיק בייצור של מוצרים בני-קיימא.

## היסטוריה
החברה נוסדה בשנת 2012 על ידי ג'ק (טאטו) ביג'יו, יהודה פרל וערן לב. אלברט דואר, בעלים של מפעלי פטרוכימיה, בנייה ואריזה, הצטרף בשנת 2013 כמשקיע אסטרטגי. פיתוח החומר שמייצרת החברה, UBQ, נמשך ארבע שנים בשיתוף עם אוניברסיטאות בישראל (בפרט פרופ' עודד שוסיוב מהאוניברסיטה העברית בירושלים), ולחברה פטנטים עליו. ייצור מסחרי של החומר, במפעל החברה בקיבוץ צאלים, התחיל ב-2018. החברה מקימה בהולנד (בסוף 2021) מפעל נוסף, גדול פי 12 מזה שבצאלים.

עם הקמתה גייסה החברה 3.5 מיליון דולר ממשקיעים פרטיים.

את האשפה העירונית הנחוצה לתהליך הייצור מתקבלת, כאשפה מוצקה גולמית או כ-RDF, ממזבלת חירייה. האשפה עוברת סינון אוטומטי שבו מופרדים ממנה מתכות ומינרלים המועברים למתקני מיחזור. האשפה המסוננת מועברת למתקן שבו מבוצע עיבוד כימי של האשפה, שמפרק את האשפה האורגנית למרכיביה הבסיסיים: ליגנין, צלולוזה וסיבים. אלה מורכבים מחדש יחד עם ה-RDF ליצירת החומר UBQ.

התוצר המוגמר ניתן לערבוב עם חומרי גלם כגון פוליפרופילן, פוליאתילן, PLA ופוליוויניל כלוריד. הוא נמכר למפעלי פלסטיק כחומר גלם לתהליכי ייצור מקובלים, כגון הזרקת פלסטיק, אקסטרוזיה והדפסה תלת-ממדית. ריכוז ה-UBQ במוצר הסופי תלוי בתכונות הנדרשות ממוצר זה, כגון צבע וחוזק.

בחודש ינואר 2020, הודיעה יצרנית הרכב מרצדס-בנץ על בחינת UBQ לשימוש במכוניות שהיא מייצרת. בישראל מספקת החברה חומר גלם לכתר פלסטיק ומשתפת פעולה עם כרמל אולפינים.

בחודש נובמבר 2021, הגיעה החברה להסכם עם חברת ארקוס דוראדוס, זכיינית מקדונלד'ס באמריקה הלטינית, לייצור מגשים למסעדותיה.

בין השנים 2013–2019 גייסה החברה 39 מיליון דולר ובחודש דצמבר 2021, השלימה החברה גיוס נוסף בסכום של כ-170 מיליון דולר.

במתקפת הפתע על ישראל נרצחו בכפר עזה אורי רוסו, מנהל התחזוקה וההנדסה של המפעל, והדר ברדיצ'בסקי, חשבת המפעל.

באוקטובר 2023 פרסם שבועון החדשות "טיים" רשימה של 200 ההמצאות הטובות ביותר לשנת 2023, ובהן נכללה גם המצאתה של חברת יו. בי. קיו - צאלים.

## קישורים חיצוניים
* 

* נועה אלבוחר, "לא יכול להיות שזה עובד", "פלסטיק טיים", 9 בפברואר 2020
* 

* 
* 


## הערות שוליים

קטגוריה:חברות ישראליות
קטגוריה:מיחזור
קטגוריה:טכנולוגיה סביבתית
פיגוע הירי בצומת תפוח (2021)

**פיגוע הירי בצומת תפוח ב־2021** היה פיגוע ירי שביצע מחבל פלסטיני ב-2 במאי 2021, בצומת תפוח בשומרון. בפיגוע נרצח תלמיד אחד ונפצעו שני תלמידים נוספים מישיבת איתמר. כעבור שלושה ימים נעצר המחבל על ידי כוחות הביטחון הישראליים.

## הפיגוע
המחבל, מונתצר שלבי, הסיע את אשתו לבית הוריה, ושב לביתו, נטל אקדח ומילא את המחסנית בכדורים. הוא לקח עשרות כדורים נוספים, הכניס את המחסנית לאקדח ודרך אותו, הניח את האקדח על המושב, וכיסה אותו בשטיח תפילה. לאחר מכן הוא נסע ברכב לצומת תפוח שבשומרון, שם עמדו בתחנת אוטובוס יהודה גואטה ושני חבריו, תלמידי ישיבת איתמר בני ה-19. כשהמחבל התקרב לתחנה, הוא הבחין באזרחים העומדים בה, וזיהה אותם כיהודים. הוא עצר את הרכב, לקח את האקדח וצעק "אללה אכבר", כיוון את נשקו לעומדים בתחנה, וירה כדורים רבים מטווח קצר. שלשת תלמידי הישיבה נפצעו והובאו לבית חולים בילינסון, כשמצבו של האחד אנוש, השני קשה, והשלישי קל.

חייל גבעתי ירה ברכבו של המחבל אך המחבל נמלט ללא פגע.

כעבור מספר ימים נפטר מפצעיו הפצוע האנוש, יהודה גואטה.

## לאחר הפיגוע
במהלך הסריקות אחר המחבל, בכפר ביתא שבמרחב החטיבה המרחבית "שומרון", התפתחה הפרת סדר אלימה לעבר הכוחות, שכללה זריקת אבנים ובקבוקי תבערה. כוחות צה"ל הגיבו באמצעים לפיזור הפגנות ובירי חי.

### מעצר המחבל
ב-6 במאי, בתום מצוד נרחב שהתבצע בכל רחבי יהודה ושומרון על ידי כוחות צה"ל, ימ"מ ושב"כ, נתפס המחבל שביצע את הפיגוע, מונתצר שלבי, בכפר סילואד. שלבי הואשם כי ירה מטווח קצר בגואטה ובחבריו בעת שהיה ברכבו. הוא עצר רק לאחר שהאקדח שבידיו חדל לפעול, ונמלט מהמקום. שלבי הואשם בכך שביקש לפגוע בחיילים או באזרחים יהודים, ותכנן את המעשה במשך חודש.

ב-8 ביולי 2021 כוחות צה"ל הרסו את ביתו של שלבי בכפר תורמוס עיא. בינואר 2022 נגזר עליו עונש של שני מאסרי עולם, וכן תשלום פיצויים של 1.5 מיליון ש"ח לעיזבון של יהודה גואטה, מיליון ש"ח לפצוע קשה ו-20 אלף ש"ח לפצוע קל.

## הנצחה

לזכרו של יהודה גואטה שנרצח בפיגוע, חודשה ההתיישבות באביתר, ישוב שהוקם במקור לזכר אביתר בורובסקי שנרצח ב-2013. מבנה בית המדרש במקום נקרא על שמו של יהודה. כמו כן, הוקם לזכרו מצפור בצפון השומרון.

250px

## ראו גם
*פיגוע הירי בצפון השומרון
*פיגועי טרור נגד ישראלים בישראל ובשטחים ב-2021

## קישורים חיצוניים
* 

## הערות שוליים

תפוח
קטגוריה:2021 בישראל
תפוח
קטגוריה:טרור פלסטיני
תפוח
קטגוריה:אביתר
תפוח
קטגוריה:כפר תפוח
מייקל סומס

ממוזער|מייקל סומס ומרגוט פונטיין, מגזין לאמנויוה תיאטרון, 1957

**מייקל ג'ורג' סומס** (באנגלית: **Michael George Somes**; 28 בספטמבר 1917 - 18 בנובמבר 1994) היה רקדן בלט אנגלי. הוא היה רקדן ראשי של הבלט המלכותי, לונדון, ובן-זוג תדיר של מרגוט פונטיין.

## ביוגרפיה
סומס נולד בהורסלי, גלוסטרשייר, אנגליה. ב-1934
קיבל את המלגה הראשונה שניתנה לרקדן גבר מן הבלט המלכותי (שנודע אז בשם בלט ויק-ולס). ב-1938, יצר עם מרגוט פונטיין את התפקידים הראשיים לבלט "הורוסקופ" של פרדריק אשטון/קונסטן לאמבר, שאחריו תואר במילים "הרקדן הבריטי המעולה ביותר בפוטנציה במחצית הראשונה של המאה". הוא רקד לראשונה תפקידים ב-24 בלטים שרשאון יצר להם את הכוריאוגרפיה בשביך הלהקה, והיה הרקדן הראשי של הלהקה מ-1951 עד שהגיע רודולף נורייב ב-1962. מאז ואילך, הופיע סומס בתפקידי אופי, שהזכור ביותר בהם הוא **לורד קפולט** ב"רומיאו ויוליה" של מקמילן. סומס היה משנה למנהל הלהקה פרדריק אשטון בשנים 1963–1970.

סומס הופיע בתוכנית של אדן סאליבן בשנת 1954, ובגרסאות טלוויזיה של אגם הברבורים (1964), היפהפייה הנרדמת (1955) ומפצח האגוזים (1958), כמו גם בגרסה קולנועית של רומיאו ויוליה (1966). בכל שלוש ההפקות כיכבה מרגוט פונטיין.

בשנת 1959 עוטר סומס בתואר אביר מסדר האימפריה הבריטית (CBE). הוא נשא לאישה את הבלרינה אנטואנט סיבלי, שהייתה בת-זוגו בהפקות בלט רבות, אבל הם התגרשו והוא נישא בשנית לרקדנית הבלט ונדי אליס.

סומס מת בלונדון מגידול במוח, בשנת 1994.

## קישורים חיצוניים
* 


*Dance magazine obituary, February 1995
*[Biography at Ballet.co.uk, 30 September 1997
</div

==הערות שוליים==





[קטגוריה:רקדני בלט בריטים]
קטגוריה:אנגלים
קטגוריה:בריטים שנולדו ב-1917
קטגוריה:בריטים שנפטרו ב-1994
אקיאנה קרמריק

**אקיאנה קרמריק** (באנגלית: **Akiane Kramarik**; נולדה ב-9 ביולי 1994) היא ציירת ומשוררת אמריקאית. חיה ופועלת באילינוי.

אקיאנה היא בת לאב אמריקאי ואם ליטאית, שניהם אתאיסטים. היא ציירת אוטודידקטית ותולה חלק מציוריה בחזיונות נוצריים שהיו לה. היא החלה לצייר בגיל 4. ליתוגרפיות של ציוריה נמכרות, כמו גם שני ספרים רבי-מכר מציוריה.

היא מציירת ציורים דתיים, ציורי פנטזיה וציורים ריאליים.

## קישורים חיצוניים
* 

קטגוריה:ציירות אמריקאיות
קטגוריה:ציירים אמריקאים
קטגוריה:משוררות אמריקאיות
קטגוריה:משוררים אמריקאים
קטגוריה:אמריקאיות שנולדו ב-1994
קטגוריה:אמריקאים שנולדו ב-1994